pythainlp/thai-wiki-dataset-v4 huggingface dataset:
พระราชวิเทศปัญญาคุณ (เหลา ปญฺญาสิริ)

พระราชวิเทศปัญญาคุณ (นามเดิม: ดร.พระมหาเหลา ประชาราษฎร์) น.ธ.เอก, ป.ธ.4, พม., พธ.บ., M.A. (London), Ph.D.(Birmingham) (7 สิงหาคม พ.ศ. 2503 - ปัจจุบัน) พระธรรมทูตไทยรูปแรกที่สำเร็จการศึกษาระดับปริญญาเอกในประเทศอังกฤษ รองประธานองค์กรพระธรรมทูตไทยในสหราชอาณาจักร, เจ้าอาวาสวัดมหาธาตุ สหราชอาณาจักร รูปปัจจุบัน 
ท่านเกิดเมื่อวันที่ 7 สิงหาคม พ.ศ. 2503 บรรพชาเมื่อวันที่ 20 ธันวาคม พ.ศ. 2516 และอุปสมบทเมื่อวันที่ 13 กรกฎาคม พ.ศ. 2523 หลังจากสำเร็จการศึกษาพุทธศาสตรบัณฑิต ท่านได้เดินทางมาปฏิบัติศาสนกิจเป็นพระธรรมทูต ณ วัดพุทธปทีป กรุงลอนดอน ต่อมาท่านได้ออกเผยแพร่พระพุทธศาสนา และทำการก่อตั้งวัดไทยขึ้นในประเทศอังกฤษหลายวัด จนมีผลงานการเผยแพร่เป็นที่ยอมรับจากทั้งชาวไทยและชาวต่างประเทศในปัจจุบัน
ด้วยเหตุที่ท่านเป็นพระสงฆ์นักเผยแพร่ที่มีผลงานเป็นที่ประจักษ์ จึงทำให้ท่านได้รับถวายรางวัลจากหน่วยงานและองค์กรต่าง ๆ มากมาย และได้รับพระมหากรุณาธิคุณโปรดเกล้าฯ เข้ารับพระราชทานรางวัลเสาเสมาธรรมจักรจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งถือเป็นรางวัลทรงเกียรติสูงสุดที่มอบถวายแด่ผู้ทำคุณประโยชน์ต่อศาสนาพุทธในประเทศไทย
ประวัติ.
พระราชวิเทศปัญญาคุณ เกิดที่บ้านหนองรัง อำเภอพยุห์ จังหวัดศรีสะเกษ เมื่อปี พ.ศ. 2503 เมื่ออายุได้ 14 ปี จึงได้บรรพชาเป็นสามเณร ณ วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร โดยมีพระธรรมรัตนกร (สวัสดิ์ กิตฺติสาโร) เป็นพระอุปัชฌาย์ สอบไล่ได้นักธรรมชั้นเอก เมื่อปี พ.ศ. 2519 อุปสมบทเมื่อปี พ.ศ. 2523 โดยมีพระธรรมธีรราชมหามุนี (โชดก ญาณสิทฺธิ) เป็นพระอุปัชฌาย์ ต่อมาท่านสอบไล่ได้เปรียญธรรม 4 ประโยค ในปี พ.ศ. 2526 และสำเร็จการศึกษาพุทธศาสตรบัณฑิต จากมหาวิทยาลัยมหาจุฬาลงกรณราชวิทยาลัย ในปี พ.ศ. 2529
ต่อมาในปี พ.ศ. 2530 ท่านได้เดินทางไปปฏิบัติศาสนกิจ ณ วัดพุทธปทีป กรุงลอนดอน และต่อมาได้เป็นผู้ช่วยพระธรรมทูต และเป็นพระธรรมทูตสายประเทศอังกฤษในปี พ.ศ. 2533 โดยได้อยู่ช่วยงานพระพุทธศาสนา เป็นอาจารย์ใหญ่โรงเรียนพระพุทธศาสนาวันอาทิตย์วัดพุทธปทีป ในปี พ.ศ. 2536 และเมื่อถึงปี พ.ศ. 2537 ท่านได้เดินทางไปเป็นเจ้าอาวาสวัดพุทธวิหาร แอสตัน เมืองเบอร์มิงแฮม ประเทศอังกฤษ เพื่อขยายผลการเผยแพร่พระพุทธศาสนาในประเทศอังกฤษ และต่อมาท่านได้รับการยอมรับจากชาวอังกฤษ ให้ได้รับแต่งตั้งเป็นอนุศาสนาจารย์ ฝ่ายพระพุทธศาสนา ประจำมหาวิทยาลัยเบอร์มิงแฮม ในปี พ.ศ. 2541 และเมื่อถึงปี พ.ศ. 2549 ท่านได้ย้ายวัดจากแอสตัน เบอร์มิงแฮม ออกมาตั้งวัดใหม่ที่หมู่บ้านคิงส์บรอมลีย์ เทศมณฑลสแตฟฟอร์ดเชอร์ เนื่องจากเป็นหมู่บ้านในชนบท มีบรรยากาศสัปปายะ เหมาะสำหรับการปฏิบัติธรรม
ปัจจุบันท่านทำการขยายผลการเผยแพร่พระพุทธศาสนาไปยังเมืองต่าง ๆ ในประเทศอังกฤษ โดยมีวัดในสาขาวัดมหาธาตุ คิงส์บรอมลีย์ สหราชอาณาจักร จำนวน 2 แห่ง ในปัจจุบันคือ วัดมหาธาตุ เคมบริดจ์ และวัดมหาธาตุ พลิมัท
ทอมัส แอดดิสัน

ทอมัส แอดดิสัน (เดือนเมษายน ค.ศ. 1793 – 29 มิถุนายน ค.ศ. 1860) เป็นแพทย์ชาวอังกฤษ เกิดที่เมืองลองเบนตันในมณฑลนอร์ทัมเบอร์แลนด์ (ปัจจุบันอยู่ในมณฑลไทน์แอนด์เวียร์) เป็นบุตรของโจเซฟและซาราห์ แอดดิสัน ในวัยเด็กแอดดิสันเรียนที่โรงเรียนของทอมัส รัตเตอร์ และโรงเรียนรอยัลแกรมมาร์ในเมืองนิวคาสเซิลอะพอนไทน์ บิดาของเขาต้องการให้เขาเป็นทนายความ แต่แอดดิสันเลือกเรียนที่โรงเรียนแพทย์ มหาวิทยาลัยเอดินบะระและได้รับปริญญาเอกด้านการแพทย์ในปี ค.ศ. 1815
แอดดิสันย้ายมาที่ลอนดอนเพื่อเป็นแพทย์ประจำบ้านในโรงพยาบาลลอนดอนล็อกและเรียนกับทอมัส เบตแมน แพทย์ผู้บุกเบิกด้านตัจวิทยา (การศึกษาด้านผิวหนัง) ในปี ค.ศ. 1817 เขาทำงานที่โรงพยาบาลกายส์ แอดดิสันเป็นผู้ช่วยแพทย์ในปี ค.ศ. 1824 ต่อมาในปี ค.ศ. 1837 เขาดำรงตำแหน่งแพทย์และอาจารย์ โดยดำรงตำแหน่งนี้จนถึงปี ค.ศ. 1855
ด้านชีวิตส่วนตัว แอดดิสันแต่งงานกับแคทเทอรีน ฮอกซ์เวลล์ในปี ค.ศ. 1847 แต่ทั้งคู่ไม่มีบุตรด้วยกัน ในช่วงท้ายของชีวิต แอดดิสันมีปัญหาด้านสุขภาพและป่วยเป็นโรคซึมเศร้า เขาฆ่าตัวตายในปี ค.ศ. 1860
แอดดิสันมีผลงานที่สำคัญ ได้แก่ การค้นพบโรคแอดดิสัน (Addison's disease) ในปี ค.ศ. 1855 ซึ่งเป็นความผิดปกติของต่อมหมวกไตที่ผลิตฮอร์โมนสเตอรอยด์ไม่เพียงพอ และการอธิบายภาวะเลือดจางแอดดิสัน (Addison's anemia) ในปี ค.ศ. 1849 หรือต่อมารู้จักในชื่อภาวะเลือดจางเหตุขาดวิตามินบี12 (Vitamin B12 deficiency anemia) ซึ่งเป็นโรคที่เซลล์เม็ดเลือดแดงไม่เพียงพอจากการขาดวิตามินบี12
มาร์ติน เอกเกน

มาร์ติน เอกเกน (11 มีนาคม ค.ศ. 1922 – 15 มิถุนายน ค.ศ. 2017) เป็นนักโบราณคดีชาวอังกฤษโดยเธอเสียชีวิตในช่วงเดือนมิถุนายน ค.ศ. 2017 ด้วยวัย 95 ปี
เอกเคน เกิดที่เมืองสแตมฟอร์ด ลินคอล์นเชียร์และศึกษาวิชาฟิสิกส์ที่วิทยาลัยวาดัมเมืองออกซ์ฟอร์ดเขาเป็นสมาชิกของLinacre College เมืองออกซ์ฟอร์ด เขาเป็นศาสตราจารย์ด้านโบราณคดีที่มหาวิทยาลัยออกซ์ฟอร์ดตั้งแต่ปี 1985 จนกระทั่งเกษียณอายุในปี 1989
เอลริส (วงดนตรีเกาหลี)

อลิซ  ก่อนหน้านี้รู้จักในชื่อวง เอลริส  เป็นเกิร์ลกรุปหญิงของประเทศเกาหลีใต้ สังกัดค่ายฮูนูสเอนเตอร์เทนเมนต์ ประกอบไปด้วยสมาชิกจำนวนห้าคนคือ เบลล่า, ฮเยซอง, ยูคยอง, โซฮี และการิน โดยแนวคิดของวงคือให้สมาชิกแต่ละคนเป็นส่วนประกอบของธรรมชาติ โซฮี เป็นท้องฟ้า, การิน เป็นป่า, ฮเยซอง เป็นลม, ยูคยอง เป็นน้ำ และเบลล่า เป็นหัวใจ ในปี 2019 เอลริสได้ประกาศมีสมาชิกใหม่เพิ่มอีก 2 คนได้แก่ อีเจ และ แชจอง 
และในวันที่ 21 มิถุนายน 2018 ได้ประกาศชื่อแฟนคลับอย่างเป็นทางการคือ BLRIS ซึ่งมาจากการนำคำว่า Bliss (แปลว่าความสุข) และ Elris มารวมกัน ในปี 2022 พวกเธอได้ประกาศว่าได้เซ็นสัญญากับต้นสังกัดใหม่ IOK Company และเปลี่ยนชื่อวงเป็น "อลิซ" และสองสมาชิก ฮเยซองและเบลล่า ประกาศเปลี่ยนชื่อเป็น ยอนเจ และ โด-อา
ดัว ลีปา

ดัว ลีปา ("DOO-'-_-'-pə", ; เกิด 22 สิงหาคม ค.ศ. 1995) เป็นนักร้อง นักแต่งเพลง และนางแบบชาวอังกฤษและแอลเบเนีย 
หลังจากทำงานเป็นนางแบบเธอได้เซ็นสัญญากับวอร์เนอร์มิวสิกกรุ๊ปในปี 2015 และปล่อยอัลบั้มเปิดตัว Dua Lipa ในปี 2017 อัลบั้มนี้ติดอันดับสูงสุดที่อันดับสามในชาร์ตอัลบั้มแห่งสหราชอาณาจักร และมีซิงเกิลเก้าเพลง เช่น "Be the One" และ "IDGAF" และเพลงอันดับหนึ่งในสหราชอาณาจักร "New Rules" ซึ่งครองอันดับที่หกในสหรัฐอเมริกาอีกด้วย ในปี 2018 ลีปาได้รับรางวัลบริตอะวอดส์ สาขาศิลปินหญิงเดี่ยวและสาขาศิลปินหน้าใหม่
ในเดือนเมษายนปี 2018 เธอเปิดตัวซิงเกิล "One Kiss" กับแคลวิน แฮร์ริส โดยเพลงนี้ขึ้นอันดับหนึ่งในสหราชอาณาจักรและกลายเป็นซิงเกิลอันดับหนึ่งที่ยาวนานที่สุดสำหรับศิลปินหญิง ในปี 2018 เธอได้รับรางวัลบริตอะวอดส์ สาขาเพลงแห่งปี 2019 และเธอยังได้รับรางวัลแกรมมี สาขาศิลปินหน้าใหม่ยอดเยี่ยม และ "Electricity" ซึ่งเธอร่วมทำเพลงกับ Silk City ได้รับรางวัลแกรมมีสาขาการเต้นยอดเยี่ยม ความสำเร็จของเธอทำให้อัลบั้มของเธอกลายเป็นหนึ่งในอัลบั้มที่มีการสตรีมมากที่สุดบนสปอทิฟาย
ลีปาเคยได้รับรางวัลแกรมมี 2 ครั้ง, บริตอะวอดส์ 3 ครั้ง และเอ็มทีวียุโรปมิวสิกอะวอดส์ 2 ครั้ง นอกจากนี้เธอยังได้รับการเสนอชื่อเข้าชิงบิลบอร์ดมิวสิกอวอร์ด 3 ครั้ง, อเมริกันมิวสิกอะวอร์ด 1 ครั้ง และเอ็มทีวีวิดีโอมิวสิกอะวอดส์อีก 10 ครั้ง
ชีวิตในวัยเด็ก.
ลีปาเกิดเมื่อวันที่ 22 สิงหาคม 1995 เวสต์มินสเตอร์ กรุงลอนดอน สหราชอาณาจักร พ่อแม่ของเธอเป็นชาวคอซอวอเชื้อสายแอลเบเนียที่อพยพมาจากพริสตีนา สหพันธ์สาธารณรัฐยูโกสลาเวีย (ปัจจุบัน ประเทศคอซอวอ<templatestyles src="การอ้างอิง/styles.css"/>[a]) ในปี 1992 โดยลีปายังมีเชื้อสายบอสเนียจากคุณยายของเธออีกด้วย ลีปายังมีน้องสาวและน้องชายอย่างละหนึ่งคน เธอเข้าเรียนที่โรงเรียนในกรุงลอนดอน ก่อนที่จะย้ายกลับไปยังประเทศคอซอวอกับครอบครัวในปี 2006 เมื่อพ่อของเธอได้รับข้อเสนองานที่นั่น เธอกลายเป็นแฟนเพลงของศิลปินแนวฮิปฮอป ซึ่งต่อมามีอิทธิพลต่อแนวเพลงของเธอในที่สุด
ตอนอายุ 14 ปี ลีปาเริ่มโพสต์วิดีโอลงบนยูทูบ คัฟเวอร์เพลงโปรดของเธอจากศิลปินหลายคน เช่น พิงก์และเนลลี เฟอร์ทาโด เธอระบุว่าเธอได้รับอิทธิพลจากจัสติน บีเบอร์ที่มีชื่อเสียงโด่งดังมาจากการโพสต์ลงบนยูทูบ ซึ่งเป็นแรงบันดาลใจให้เธออยากจะประสบความสำเร็จเช่นเดียวกัน หนึ่งปีต่อมาเธอย้ายกลับไปยังลอนดอนด้วยความฝันที่จะเป็นนักร้อง เพื่อหารายได้ในการเรียนดนตรี ลีปาจึงต้องทำงานเสริมหลายอย่าง เช่น พนักงานต้อนรับในร้านอาหาร เธอเริ่มทำงานเป็นนางแบบให้กับบริษัทแฟชั่นออนไลน์ ASOS เมื่ออายุ 16 ปี โดยมีเป้าหมายเพื่อพบปะผู้คนที่สามารถช่วยเธอในการเป็นนักร้อง แต่เธอลาออกจากการเป็นนางแบบหลังจากผู้จัดการบอกให้เธอลดน้ำหนัก ในปี 2013 ลีปาได้แสดงในโฆษณาทางโทรทัศน์รายการ "ดิเอ็กซ์แฟกเตอร์".
ฮาคัน ชัลฮาโนลู

ฮาคัน ชัลฮาโนลู (เกิด 8 กุมภาพันธ์ ค.ศ. 1994) เป็นนักฟุตบอลชาวตุรกี ปัจจุบันเล่นในตำแหน่งกองกลางตัวรุกให้กับอินเตอร์มิลาน และทีมชาติตุรกี 
ชีวิตส่วนตัว.
ชัลฮาโนลูเกิดที่มันไฮม์ ประเทศเยอรมนี จากพ่อแม่ชาวตุรกีที่มาจากบัยบูร์ต ประเทศตุรกี ชัลฮาโนลูแต่งงานกับ Sinem Gündoğdu ที่มันไฮม์ใน ค.ศ. 2017 ทั้งคู่ถูกกล่าวหาว่ามีปัญหาในชีวิตสมรส ทำให้ชัลฮาโนลูตัดสินใจฟ้องหย่า แต่ใน ค.ศ. 2018 มีรายงานว่าทั้งคู่อยู่กันอย่างมีความสุข และให้กำเนิดลูกสาวชื่อ Liya ในเดือนมีนาคม ค.ศ. 2019 ทั้งคู่ยังมีลูกชาย 2 คนชื่อ Ayaz กับ Asil Can (เกิดในเดือนพฤศจิกายน ค.ศ. 2023)
มูฮัมเม็ด น้องชายของฮาคัน ก็เป็นนักฟุตบอลด้วย เช่นเดียวกันกับเคริม ชัลฮาโนลู ลูกพี่ลูกน้อง ก็เป็นนักฟุตบอลด้วยและเล่นให้กับ Waldhof Mannheim
โนวายาเซมลยา

โนวายาเซมลยา (#เปลี่ยนทาง , , แปลว่า. "แผ่นดินใหม่"), หรืออีกชื่อใน ภาษาดัตช์, ในชื่อ โนวา เชมเบีย, เป็นชื่อของกลุ่มเกาะ ใน มหาสมุทรอาร์กติก อยู่ทางตอนเหนือของ ประเทศรัสเซีย โดยจุดที่ตะวันออกสุดของทวีปยุโรปอยู่ที่ Cape Flissingsky ที่เกาะเหนือ ตามหลักเขตการปกครองของรัสเซีย เกาะมีชื่อว่า เขตโนวายาเซมลยา โดยเป็นหนึ่งใน 21 เขตการปกครองใน แคว้นอาร์ฮันเกลสค์
เขตทดลองนิวเคลียร์.
ในเดือนกรกฎาคม 1954 โนวายาเซมลยา ได้ถูกสร้างเป็น เขตทดลองโนวายาเซมลยา โดยสร้างและเปิดใช้ในเดือนตุลาคม โดยถูกสร้างในช่วง สงครามเย็น. "Zone A", Chyornaya Guba , ถูกใช้ในช่วงปี 1955–1962 และ 1972–1975. "Zone B", Matochkin Shar , เป็นที่ทดลองใต้ดินในช่วงปี 1964–1990 "Zone C", Sukhoy Nos , ถูกใช้ในปี 1958–1961 และในปี 1961 ที่นี่เป็นยังเป็นที่ทดลองของระเบิด Tsar Bomba และอาวุธนิวเคลียร์อื่น ๆ
น้ำตกอิเทอร์นัลเฟลม

น้ำตกอิเทอร์นัลเฟลม  เป็นน้ำตกขนาดเล็กในสวนสาธารณะเชสต์นัตริดจ์ รัฐนิวยอร์ก ความพิเศษของน้ำตกแห่งนี้คือบริเวณฐานหลังม่านน้ำตกจะมีการลุกไหม้ของดวงไฟซึ่งเกิดจากการทับถมของแก๊สธรรมชาติ โดยดวงไฟนั้นสามารถลุกไหม้ได้ตลอดปีและสามารถดับได้ในบางครั้งแต่หลังจากดับได้ไม่นานมันก็จะกลับมาลุกไหม้ใหม่อีกครั้ง
น้ำตกอิเทอร์นัลเฟลมยังได้รับการกล่าวถึงในหนังสือ "Secret Places" ของนักสิ่งแวดล้อมนามว่าบรูซ เคิร์ชเนอร์
สภาพปัจจุบัน.
น้ำตกแห่งนี้เป็นสถานที่ได้รับความสนใจจากประชาชนและสื่อมวลชนจำนวนมากจึงได้มีการปรับปรุงเส้นทางที่ใช้ในการเดินทางเพื่อรองรับนักท่องเที่ยวจำนวนมากซึ่งทำให้มีผลกระทบตามมาคือการลอบทิ้งขยะ มลพิษ และผลกระทบต่าง ๆ ที่มาพร้อมกับนักท่องเที่ยว รวมไปถึงมีการวางแผนสร้างสนามกอล์ฟใน ค.ศ. 2012 จนทำให้เกิดมีการประท้วงอีกด้วย
ใน ค.ศ. 2014 น้ำตกแห่งนี้ได้เป็นจุดสนใจของสถานที่ท่องเที่ยวที่ยังไม่ได้รับการตั้งชื่อ ซึ่งได้มีการถ่ายทอดลงในช่องเกี่ยวกับการท่องเทียวโดยทอรี เบลเลกี
องค์ประกอบและแหล่งที่มาของแก๊ส.
นักธรณีวิทยาจากมหาวิทยาลัยอินดีแอนา บลูมมิงตัน สถาบันธรณีฟิสิกส์แห่งชาติอิตาลี และสถาบันธรณีฟิสิกส์และภูเขาไฟแห่งชาติได้เข้าทำการศึกษาใน ค.ศ. 2013 เพื่อทำการศึกษาว่าแก๊สธรรมชาติที่มาจากไฮโดรคาร์บอนที่เกิดขึ้นเองตามธรรมชาติส่งผลต่อแก๊สเรือนกระจกในชั้นบรรยากาศอย่างไร 
และพวกเขาได้ค้นพบว่า "macro seep" ที่น้ำตกแห่งนี้มีปริมาณอีเทนและโพรเพนมากกว่าแก๊สธรรมชาติอื่น ๆ ประมาณร้อยละ 35 ซึ่งมันจะทำให้มีสัดส่วนของแก๊สมีเทนมากขึ้น อีกทั้งพวกเขายังค้นพบอีกว่าน้ำตกแห่งนี้จะมีการปล่อยแก๊สมีเทนถึง 1 กิโลกรัมต่อวัน
นักวิจัยได้ตั้งข้อสังเกตว่า "micro seeps" น่าจะมาจากชั้นหินดินดานที่อยู่ใต้ดินลึกประมาณ 400 เมตร และคาดว่าแก๊สเหล่านี้สามารถซึมออกมาบนผิวดินได้ก็เพราะเกิดจากการมีกิจกรรมทางธรณีวิทยาต่าง ๆ ในบริเวณนั้น
โกรนิงเงิน

โกรนิงเงิน  เป็นเมืองหลักและเมืองหลวงของจังหวัดโกรนิงเงินในประเทศเนเธอร์แลนด์ มีประชากรทั้งหมด 232,982 คนในเดือนกุมภาพันธ์ ค.ศ. 2020 มีพื้นที่ 180.21 ตารางกิโลเมตร คิดเป็นความหนาแน่นประชากร 2,963 คนต่อตารางกิโลเมตร เมื่อนับรวมเขตมหานครโกรนิงเงิน-อาสเซินจะมีประชากรรวม 5 ล้านคน โกรนิงเงินเป็นเมืองเก่าอายุกว่า 950 ปี เคยเป็นศูนย์กลางอำนาจทางตอนเหนือของเนเธอร์แลนด์ เป็นนครรัฐกึ่งเสรีและเป็นสมาชิกของสันนิบาตฮันเซอ โกรนิงเงินเป็นที่ตั้งของมหาวิทยาลัยโกรนิงเงิน มหาวิทยาลัยขนาดใหญ่ที่มีนักศึกษาราว 31,000 คน (ตุลาคม ค.ศ. 2018) และวิทยาลัยฮันเซอที่มีนักศึกษาราว 28,000 คน
ประวัติศาสตร์.
มีการค้นพบหลักฐานว่าโกรนิงเงินมีชุมชนมนุษย์อาศัยอยู่ตั้งแต่คริสต์ศตวรรษที่ 3 แต่ปรากฏในหลักฐานบันทึกเป็นลายลักษณ์อักษรครั้งแรกเมื่อปี ค.ศ. 1040 ต่อมาในศตวรรษที่ 13 โกรนิงเงินเติบโตขึ้นเป็นศูนย์กลางทางการค้า ชาวเมืองสร้างกำแพงเมืองเพื่อป้องกันศัตรู เริ่มมีภาษาสำเนียงที่เป็นเอกลักษณ์ และเริ่มเรืองอำนาจขึ้นเมื่อปลายศตวรรษที่ 15 เมื่อจังหวัดฟรีสลันด์ต้องอยู่ภายใต้การปกครองของโกรนิงเงิน มีการสร้าง"หอคอยมาร์ตินิโตเริน"สูง 127 เมตรขึ้นตระหง่านอยู่กลางเมือง
อิสรภาพของโกรนิงเงินสิ้นสุดในปี ค.ศ. 1536 เมื่อตกอยู่ภายใต้การปกครองของจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ ราชวงศ์ฮาพส์บวร์คปกครองโกรนิงเงินจนถึง ค.ศ. 1594 สาธารณรัฐดัตช์ที่ประกาศเอกราชจากการปกครองของสเปนก็ยึดโกรนิงเงินได้ และกลายเป็นจังหวัดหนึ่งของสาธารณรัฐ
มหาวิทยาลัยโกรนิงเงินก่อตั้งขึ้นเมื่อปี ค.ศ. 1614 โดยมีจุดประสงค์แรกเริ่มเพื่อการศึกษาทางศาสนา ในขณะเดียวกันเมืองโกรนิงเงินเติบโตอย่างรวดเร็ว มีการสร้างกำแพงเมืองขึ้นใหม่ ก่อนจะถูกโจมตีในสงครามอังกฤษ-เนเธอร์แลนด์ครั้งที่ 3 กำแพงเมืองต่อต้านการรุกรานของข้าศึกจากมึนสเตอร์ได้ เป็นที่มาของการประเพณีเฉลิมฉลองด้วยเพลงและดอกไม้ไฟในวันที่ 28 สิงหาคมของทุกปี
โกรนิงเงินได้รับความเสียหายจากสงครามโลกครั้งที่สอง เมื่อกองทัพนาซีเยอรมนีบุกยึดเนเธอร์แลนด์ โดยเฉพาะเขตตลาดหลักของเมืองถูกทำลายลงอย่างราบคาบในเดือนเมษายน ค.ศ. 1945 ในยุทธการโกรนิงเงิน อย่งไรก็ตาม โบสถ์หลัก หอคอยประจำเมือง และกำแพงเมืองไม่ได้รับความเสียหายนักและยังหลงเหลือให้เห็นอยู่จนถึงทุกวันนี้
ในวันที่ 21 กันยายน พ.ศ. 2555 เกิดจลาจลขึ้นที่ ฮาเรน เมืองโกรนิงเงินมีผู้ได้รับบาดเจ็บจากการปะทะระหว่างตำรวจและประชาชนทั่วไปราว 40 คน ร้านค้าในโกรนิงเงิน ถูกปล้นสินค้า โดยมีสาเหตุจากเพื่อนของเพื่อนได้เชิญบุคคลมาที่บ้านของ Merthe Weusthuis เด็กผู้หญิงเพื่อฉลองวันเกิดอายุ 16 ปีโดยที่เจ้าตัวไม่เต็มใจการเชิญดังกล่าวรุกลามเป็นจลาจล และเป็นการจลาจลที่รุนแรงที่สุดในต่างจังหวัดของประเทศเนเธอร์แลนด์คดีดังกล่าวรู้จักในชื่อ Project X Haren
วอลเลย์บอลชายชิงแชมป์อเมริกาใต้ 2017

วอลเลย์บอลชายชิงแชมป์อเมริกาใต้ 2017  เป็นการแข่งขันครั้งที่ 32 ของวอลเลย์บอลชายชิงแชมป์อเมริกาใต้ อยู่ภายใต้การกำกับของสมาพันธ์วอลเลย์บอลอเมริกาใต้ (CSV) ซึ่งมีกำหนดจัดขึ้นที่ซานเตียโกและเตมูโก ประเทศชิลี ทีมชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2018
อันดับการแข่งขัน.
<templatestyles src="Col-begin/styles.css"/>
จง เจียซิน

ลินดา จง หรือ จงเจียซิน (ชื่อภาษาอังกฤษ: Linda Chung Ka Yan)
เกิดเมื่อวันที่ 9 เมษายน พ.ศ. 2527 ที่รัฐบริติชโคลัมเบีย แคนาดา เป็น นักร้อง และ นักแสดงหญิงชาวแคนาดา
ประวัติ.
จงเจียซิน เป็นนักแสดงและนักร้องชาวแคนาดา เกิดในเมเปิลริดจ์และเติบโตในแวนคูเวอร์ รัฐบริติชโคลัมเบีย ประเทศแคนาดา
หลังจบการศึกษาระดับชั้นมัธยมจาก Vancouver's Templeton Secondary School เธอก็ศึกษาต่อในระดับมหาวิทยาลัยที่ มหาวิทยาลัยบริติชโคลัมเบีย เป็นเวลา2ปี
ชีวิตส่วนตัว.
ในปี ค.ศ. 2014 จง เจียซิน ได้รับเกียรติให้ไปบรรยายพิเศษที่มหาวิทยาลัยวิทยาศาสตร์และเทคโนโลยีฮ่องกง เธอได้พูดถึงความยากลำบากในการต่อสู้กับภาวะซึมเศร้าหลังจากเข้าสู่วงการบันเทิง ในช่วงเริ่มต้นอาชีพ จง เจียซิน หรือ ลินดา ตกอยู่ในภาวะความกดดันจากปริมาณงานที่มากเกินไป และความเหงาที่ต้องอยู่ห่างไกลจากบ้าน เธอกล่าวว่ารู้สึกกดดันอย่างมากเนื่องจากขาดประสบการณ์และความรู้เกี่ยวกับวงการบันเทิง ทำให้กลัวที่จะปรึกษาใคร โดยเฉพาะคนใกล้ชิด และมักจะร้องไห้ทุกครั้งที่กลับบ้าน เธอสามารถผ่านพ้นช่วงเวลาที่ยากลำบากมาได้ และมีความเข้มแข็งทางอารมณ์มากขึ้น
ในฐานะนักแสดงของช่องทีวีบี จง เจียซินได้รับการยกย่องให้เป็น "นักแสดงหญิงระดับเกรดเอ" ที่อายุน้อยที่สุด และเคยเป็นนักแสดงหญิงของช่องทีวีบีที่มีรายได้สูงสุดโดยได้รับค่าตัวประมาณ 120,000 ดอลลาร์ฮ่องกงต่อเรื่อง จนถึงปี ค.ศ. 2015 นอกจากนี้เธอยังนับถือศาสนาคริสต์อย่างเคร่งครัด
จง เจียซินแต่งงานกับ "เจเรมี เหลียง" หมอไคโรแพรกติก หรือผู้เชี่ยวชาญด้านการจัดกระดูก ในช่วงฤดูใบไม้ร่วงปี 2015 ถึงแม้จะมีอายุห่างกัน แต่เธอกล่าวว่าความสัมพันธ์ของทั้งคู่เติบโตขึ้นจากความสนใจที่คล้ายคลึงกันและความเข้าใจซึ่งกันและกัน ในงานแต่งงานของจง เจียซิน เมื่อสื่อมวลชนถามถึงความเห็นของพ่อแม่ของเธอเกี่ยวกับลูกเขยของพวกเขา พวกเขาได้แสดงความเห็นอย่างมั่นใจว่า เห็นชอบกับการแต่งงานครั้งนี้
ในปี ค.ศ. 2016 จง เจียซิน ได้ประกาศข่าวดีในวันแม่ว่ากำลังตั้งครรภ์ เมื่อวันที่ 27 สิงหาคม ค.ศ. 2016 เธอได้เปิดเผยข่าวดีว่าเธอได้ให้กำเนิดบุตรสาวคนแรกชื่อว่า เคลลี่ เหลียง ในวันที่ 6 กันยายน ค.ศ. 2018 เธอได้ให้กำเนิดบุตรชายคนที่สองชื่อ จาเร็ด เหลียง ในวันที่ 10 เมษายน ค.ศ. 2022 จง เจียซิน ได้ประกาศผ่านอินสตาแกรมว่าเธอตั้งครรภ์ลูกคนที่สามกับสามี
วงการบันเทิง.
ในปี 2002 จงเจียซินได้เข้าร่วมการประกวดและได้รับรางวัลชนะเลิศ มิส คริสตัล คัฟเวอร์ เกิร์ล จัดโดยศูนย์การค้าคริสตัลมอลล์ ในเบอร์นาบี
ในปี 2003 คว้ารางวัลชนะเลิศ มิสไชนิส แวนคูเวอร์ และในปีถัดมาเธอเป็นตัวแทนสาวจีนจากแวนคูเวอร์คว้ารางวัลจากการประกวด มิสไชนิสอินเตอร์เนชั่นแนล ในปี 2004
ปัจจุบันเธอเซ็นสัญญาเป็นนักแสดงในสังกัดสถานีโทรทัศน์ฮ่องกง TVB
ช่วงปี 2004 – 2005 กับความสำเร็จครั้งแรกของเธอ.
หลังจากชนะประกวดมิสอินเตอร์เนชั่นแนล จงเจียซินได้แสดงละครเรื่อง Virtues of Harmony II และกระแสความนิยมของเธอ ได้ถูกเสนอชื่อสำหรับรางวัล Most Improved Female Actress เป็นครั้งแรก นอกจากนั้นเธอยังได้ถ่ายโฆษณาและเล่นมิวสิกวิดีโอ เธอถูกเสนอชื่อเข้าเป็น 1 ใน 12 นักแสดงดาวรุ่งของสถานีโทรทัศน์ทีวีบี
ช่วงปี 2006-2008 กับการเป็นนักแสดงหญิงที่มีการพัฒนาและความก้าวหน้า.
ในปี 2006 หลังจากที่เธอแสดงละครเรื่อง Always Ready หน่วยพิฆาตเหินฟ้ากู้วิกฤต , The Biter Bitten และ Forensic Heroes หน่วยเฉพาะกิจพลิกคดีเด็ด บทบาทของเธอได้รับการเสนอชื่อสำหรับรางวัล นักแสดงหญิงยอดเยี่ยม และ รางวัล Most Favourite Female Character ทำให้เธอเป็นหนึ่งในนักแสดงที่มีชื่อเสียงโด่งดังและได้รับความนิยมจากแฟนๆมากขึ้นในฮ่องกง
ผลงานเพลง.
ค่าย Star Entertainment
ค่าย The Voice Entertainment Group Limited
พรีเมียร์ลีกเอเชียโทรฟี ฤดูกาล 2013

พรีเมียร์ลีกเอเชียโทรฟี ฤดูกาล 2013 เป็นการแข่งขันครั้งที่ 6 ของ พรีเมียร์ลีกเอเชียโทรฟี. ซันเดอร์แลนด์, แมนเชสเตอร์ซิตี, ทอตนัม ฮอตสเปอร์ และสโมสรจาก ฮ่องกง เซาท์ ไชนา เข้าร่วมการแข่งขันรายการนี้ไปเมื่อวันที่ 24 กรกฎาคม พ.ศ. 2556 และ 27 กรกฎาคม พ.ศ. 2556 ที่ สนามกีฬาฮ่องกง ใน โซ คอน โป, ฮ่องกง. แมนเชสเตอร์ซิตี เป็นทีมชนะเลิศ, หลังเอาชนะ ซันเดอร์แลนด์ 1–0 ในนัดชิงชนะเลิศ.
ทัวร์นาเมนต์นี้เป็นที่น่าจดจำสำหรับการขาดหายของดาราของทีมทอตนัม ฮอตสเปอร์ แกเร็ธ เบล. เบลได้เดินทางไปกับสเปอร์สที่ฮ่องกง, แต่การบาดเจ็บที่เขาประสบในการฝึกซ้อมหมายความว่าเขาไม่สามารถลงเล่นในแต่ละนัดของทอตนัม.
นอกจากนี้, การแข่งขันก็เป็นที่น่าสังเกตสำหรับคุณภาพที่ต่ำกว่าของระดับพื้นหญ้าในสนาม.
ผลการแข่งขัน.
รอบรองชนะเลิศ.
"เวลาแข่งขันทั้งหมดเป็นเวลาท้องถิ่น" (UTC+08:00).
"การแข่งขันล่าช้าออกไป 30 นาทีเนื่องจากฝนตก. เกมลดลงไปเหลือ 80 นาที (ครึ่งละ 40 นาที)."
"การแข่งขันล่าช้าออกไป 10 นาทีเนื่องจากฝนตก. เกมลดลงไปเหลือ 80 นาที (ครึ่งละ 40 นาที)."
การจำหน่ายตั๋ว.
ไม่เหมือนกับครั้งก่อนหน้านี้ในปี 2011, ราคาตั๋วเข้าชมสำหรับแต่ละนัดจะแตกต่างกันออกไป. สำหรับแมตช์เดย์แรก (24 กรกฎาคม), ราคาตั๋วในดอลลาร์ ฮ่องกง (กับค่าการประมาณในราคาอังกฤษทั้งหมด) มีดังนี้: $150 (£13), $250 (£21), $300 (£25), $350 (£30), $500 (£42), ในขณะที่แมตช์เดย์ที่สอง (27 กรกฎาคม), ราคาตั๋วมีดังนี้: $200 (£17), $300 (£25), $400 (£34), $450 (£38), $600 (£51).
การจำหน่ายตั๋วเริ่มต้นตั้งแต่วันที่ 31 พฤษภาคม พ.ศ. 2556 ผ่านทางออนไลน์ที่ www.cityline.com. ตั๋วสำหรับนัดชิงชนะเลิศได้ถูกจำหน่ายหมดภายในวันเดียว.
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
นาฏยศาสตร์

นาฏยศาสตร์ (อักษรสันสกฤต: नाट्य शास्त्र, "Nāṭyaśāstra") เป็นตำราภาษาสันสกฤตเกี่ยวกับศิลปะการแสดง ซึ่งเชื่อว่าแต่งโดยฤๅษีพระภรตมุนี โดยฉบับสมบูรณ์เล่มแรกแต่งเสร็จในช่วง 200 ปีก่อนคริสต์ศักราชถึง ค.ศ. 200 แต่มีการประมาณการมากที่สุดที่ 500 ปีก่อนคริสต์ศักราชถึง ค.ศ. 500
ตำรานี้แบ่งออกเป็น 36 ตอนที่มีชุดสะสมบทกวีเกี่ยวกับการแสดงรวม 6,000 อัน เนื้อหาที่อยู่ในนี้มีทั้งการจัดองค์ประกอบละคร โครงสร้างบทละคร และการสร้างเวทีเพื่อเป็นเจ้าภาพ ประเภทการแสดง การเคลื่อนไหวร่างกาย การแต่งหน้าและการแต่งกาย บทบาทและเป้าหมายของผู้กำกับศิลป์ ระดับดนตรี เครื่องดนตรี และการผสมผสานดนตรีด้วยศิลปะ
ศัพทมูลวิทยา.
ชื่อเรื่องนี้เป็นคำประสมระหว่างสองคำคือ "นาฏย" กับ "ศาสตร์" รากศัพท์สันสกฤตของคำว่า "นาฏย" คือ "Naṭa" (नट) ซึ่งหมายถึง "การแสดง, ตัวแทน" ส่วนคำว่า "ศาสตร์" (शास्त्र) หมายถึง "ศีล, กฎ, คู่มือ, บทสรุป, หนังสือหรือตำรา" และโดยทั่วไปใช้เป็นคำต่อท้ายในวรรณกรรมอินเดียสำหรับความรู้ในด้านการปฏิบัติที่กำหนดไว้
วันที่และผู้แต่ง.
ไม่มีใครทราบวันที่แต่ง "นาฏยศาสตร์" โดยคาดการณ์ที่ระหว่าง 500 ปีก่อนคริสต์ศักราชถึง ค.ศ. 500 ข้อความเหล่านี้อาจเริ่มเขียนตั้งแต่สหัสวรรษที่ 1 ก่อนคริสต์ศักราช และนักวิชาการส่วนใหญ่แนะนำว่า เมื่อดูการกล่าวถึงเอกสารนี้ในวรรณกรรมอินเดียอื่น ๆ คาดว่าตำราฉบับสมบูรณ์เล่มแรกน่าจะแต่งเสร็จระหว่าง 200 ปีก่อนคริสต์ศักราชถึง ค.ศ. 200 มีการกล่าวหาว่า "นาฏยศาสตร์" มีส่วนเชื่อมโยงกับโองการจากพระเวท 36,000 อันที่มีชื่อว่า "Adibharata" แต่ไม่มีหลักฐานใดสนับสนุนข้ออ้างนี้
และเช่นเดียวกัน ไม่มีใครทราบผู้แต่ง "นาฏยศาสตร์" และธรรมเนียมฮินดูยกให้ผู้แต่งเป็น "ฤๅษี"ภรตมุนี ตำรานี้อาจเป็นผลงานของผู้แต่งหลายคน แต่นักวิชาการปฏิเสธแนวคิดนี้ Bharat Gupt กล่าวว่าข้อความในตำราแสดงความเป็นบุคลิกภาพของผู้แต่งคนเดียวในฉบับที่มีอยู่ ซึ่งเป็นมุมมองเดียวกันกับKapila Vatsyayan "อัคนีปุราณะ" (Agni Purana) สารานุกรมทั่วไป มีบทศิลปะและกวีนิพนธ์ที่ตามรูปแบบ "นาฏยศาสตร์" แต่มีรูปแบบศิลปะการแสดงมากกว่า ซึ่ง Winternitz กล่าวว่า สารานุกรมนี้อาจสะท้อนถึงการขยายตัวในสาขาศิลปศาสตร์ในช่วงที่มีการแต่ง "อัคนีปุราณะ" ขึ้น
.asia

.asia เป็นโดเมนระดับบนสุด สำหรับเว็บไซต์ในเอเชียแปซิฟิก
โดเมน asia เริ่มเปิดให้ลงทะเบียนตามลำดับก่อนหลังตั้งแต่วันที่ 26 มีนาคม ค.ศ. 2008 ใน ค.ศ. 2013 มีการลงทะเบียนโดเมน .asia ไปกว่า 455,000 แห่ง ทั่ว 155 ประเทศ
กรณะ (ท่ารำ)

กรณะ (สันสกฤต: करण) คือท่ารำฟ้อนรำของชาวอินเดียซึ่งมีทั้งหมด 108 ท่า ซึ่งผู้บันทึกคือ ภรตมุนี โดยบันทึกเป็นคัมภีร์นาฏยศาสตร์ คำว่ากรณะ ในภาษาสันสกฤตได้ให้ความหมายไว้ว่า "การทำ"
อุดร ทองน้อย

อุดร ทองน้อย (26 พฤศจิกายน พ.ศ. 2492 - 25 กันยายน พ.ศ. 2560) นักคิด นักเขียน นักเคลื่อนไหว นักการเมือง และนักสังคมนิยมคนสำคัญของเมืองไทย และอดีตสมาชิกสภาผู้แทนราษฎรจังหวัดยโสธร 2 สมัย
ประวัติ.
อุดร ทองน้อย เกิดเมื่อวันที่ 26 พฤศจิกายน พ.ศ. 2492 ที่บ้านโนนยาง ตำบลกำแมด อำเภอกุดชุม จังหวัดยโสธร หลังจบชั้นประถมศึกษาตอนต้นเมื่อปี พ.ศ. 2503 ได้บวชเป็นสามเณรอยู่ที่วัดราชนัดดาและเข้าเรียนที่โรงเรียนบาลีมัธยมวัดโพธิ์ (วัดเชตุพนวิมลมังคลาราม) จากนั้นกลับไปเรียนต่อชั้นมัธยมตอนปลายที่โรงเรียนบาลีมัธยมวัดธาตุพนม จังหวัดนครพนม ต่อมาปี พ.ศ. 2511 สอบเข้าเรียนที่คณะนิติศาสตร์ มหาวิทยาลัยธรรมศาสตร์ จนจบปริญญาตรี เคยดำรงตำแหน่ง รองเลขาธิการศูนย์กลางนิสิตนักศึกษาแห่งประเทศไทย (ศนท.) ในปี พ.ศ. 2515 
หลังจบการศึกษาได้ทำงานเป้นผู้สื่อข่าวหนังสือพิมพ์ไทยรัฐ ต่อมาในการเลือกตั้งทั่วไป เมื่อวันที่ 26 มกราคม พ.ศ. 2518 ได้ลงสมัครเป็นสมาชิกสภาผู้แทนราษฎรจังหวัดยโสธร ในนาม พรรคสังคมนิยมแห่งประเทศไทย ได้รับเลือกเป็น ส.ส.หนุ่มที่อายุน้อยที่สุดในประเทศไทย ในวัย 25 ปี ต่อมามีการยุบพรรค อุดรไม่ได้สมัครเป็น ส.ส.ต่อ เนื่องจากสถานการณ์ความรุนแรงทางการเมืองค่อนข้างตึงเครียด จึงเลือกเดินทางเข้าป่าร่วมต่อสู้กับพรรคคอมมิวนิสต์แห่งประเทศไทย (พคท.) ในฐานะแนวร่วมคนสำคัญ ตั้งแต่วันที่ 6 กุมภาพันธ์ พ.ศ. 2519 แล้วเคลื่อนไหวในพื้นที่ลาวและเทือกเขาภูพาน 
จนกระทั่งรัฐบาลไทยได้ประกาศนโยบาย 66/2523 เพื่อแก้ปัญหาสงครามภายในโดยใช้การเมืองนำการทหาร อุดรจีงตัดสินใจเดินทางกลับเข้าสู่เมือง โดยต่อมาใช้ชีวิตเป็นนักกฎหมาย ทนายความ และเขียนวรรณกรรม เรื่องสั้น บทกวี เผยแพร่อย่างต่อเนื่อง จนกระทั่งลงสมัครรับเลือกตั้งเป็น ส.ส.ยโสธร จนได้รับเลือกตั้งเป็น ส.ส.อีกสมัยหนึ่งในปี พ.ศ. 2531 ภายใต้สังกัดพรรคประชาธิปัตย์
สมาชิกสภาผู้แทนราษฎร.
อุดร ทองน้อย ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ถึงแก่อนิจกรรม.
อุดร ทองน้อย เสียชีวิตเมื่อวันที่ 25 กันยายน พ.ศ. 2560 ด้วยภาวะโรคเบาหวาน และ โรคไต สิริอายุรวม 67 ปี มีพิธีพระราชทานเพลิงศพ ที่วัดบึงทองหลาง กรุงเทพมหานคร เมื่อวันที่ 1 ตุลาคม พ.ศ. 2560
งานวรรณกรรม.
อุดร ทองน้อย มีผลงานและชื่อเสียงด้านวรณณกรรมตั้งแต่ยังหนุ่ม จากผลงานการเขียนหลายเรื่อง โดยเฉพาะบทกวี อีสานกู ที่ได้รับการตีพิมพ์ในนิตยสารวิทยาสาร ในปี 2512 อาศรมวรรณศิลป์ ของเขา ที่ร่วมกับเพื่อนมิตรวรรณกรรมก่อตั้งขึ้น มีผลงานตีพิมพ์ในนิตยสารต่างๆ อย่างต่อเนื่องในยุคสมัยต่อๆ มา ผลงานเขียนนวนิยายของอุดรคือ วันที่แดดเป็นสีเลือด รวมเรื่องสั้นได้แก่ หมาเน่า อีแร้ง แมลงวัน คืนก่อนวันเก่า ต้องมีสักวัน แมลงเม่า กลับบ้าน ฟ้าไม่สิ้นลม กุยดำเรย นักฆ่าพญาโขง สายลับนอกราชการ รุ่นสะเดิดดิ้น ผมเพิ่งกลับจากสงคราม รวมถึงเรื่องสั้น สองเสี่ยวหาเสียง ในฟ้าเมืองไทย และเรื่องสั้น จอนฟอน ในฟ้าเมืองทอง เป็นต้น นอกจากนี้ยังมีสารคดีได้แก่ ถังเหล่ยเวียดนาม ตะวันสีแดงส่องทาง และ ตามรอยรอแดว ประเภทบทกวีนิพนธ์ ได้แก่ ทุ่งนา ป่าดอน นคร คน อีสานกู เลือดเนื้อหนังกระดูกของคนยากจน (สายเลือด หนังเนื้อ และกระดูกผู้ยากไร้) ดวงมณีล้ำค่า บทละคร ร้านอัตวินิบาตกรรม และ ว่าวใบกลอย
แว็งซ็อง อาบูบาการ์

แว็งซ็อง ปาเต อาบูบาการ์  เกิดเมื่อวันที่ 22 มกราคม ค.ศ. 1992 เป็นนักฟุตบอลชาวแคเมอรูน ปัจจุบันเล่นให้กับอันนัศร์ และทีมชาติแคเมอรูน ในตำแหน่งกองหน้า
ทีน เยดวาย

ทีน เยดวาย ([tîːn jêdʋaːj]; เกิดวันที่ 28 พฤศจิกายน ค.ศ. 1995) เป็นนักฟุตบอลชาวโครเอเชีย ปัจจุบันเล่นให้กับไบเออร์เลเวอร์คูเซินและทีมชาติโครเอเชียในตำแหน่งกองหลัง
ไพรินทร์ ชูโชติถาวร

ไพรินทร์ ชูโชติถาวร (เกิด 8 กรกฎาคม พ.ศ. 2499) เป็นประธานกรรมการบริษัท โกลว์ พลังงาน จำกัด (มหาชน) ประธานกรรมการในคณะกรรมการขับเคลื่อนมาตรการบริหารเศรษฐกิจภายใต้ศูนย์บริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (โควิด-19)ประธานกรรมการโรงเรียนมหิดลวิทยานุสรณ์ และกรรมการผู้ทรงคุณวุฒิในคณะกรรมการตรวจสอบและประเมินผลภาคราชการกรรมการอิสระ บริษัท ไทยออยล์ จำกัด (มหาชน)
อดีตรัฐมนตรีช่วยว่าการกระทรวงคมนาคม ในรัฐบาลพลเอก ประยุทธ์ จันทร์โอชา และอดีตประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน)
ประวัติ.
ไพรินทร์ ชูโชติถาวร เป็นชาวไทยเชื้อสายจีน เกิดที่เยาวราช จังหวัดพระนคร จบการศึกษาระดับมัธยมศึกษาจาก โรงเรียนสวนกุหลาบวิทยาลัย, ส.ก.17629 ระดับปริญญาตรี เกียรตินิยมอันดับหนึ่งจาก คณะวิศวกรรมศาสตร์ จุฬาลงกรณ์มหาวิทยาลัย ระดับปริญญาโท และปริญญาเอกวิศวกรรมศาสตร์ สาขาวิศวกรรมเคมีจาก สถาบันเทคโนโลยีแห่งโตเกียว ประเทศญี่ปุ่น ด้วยทุนรัฐบาลญี่ปุ่น หลังจบการศึกษาก็ได้ไปเป็นอาจารย์ในภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย จากนั้นเข้าทำงานที่บริษัทปิโตรเคมีแห่งชาติ จำกัด และธนาคารกรุงเทพ จำกัด 
ภายหลังลาออกจาก ธนาคารกรุงเทพ ก็ไปดำรงตำแหน่งกรรมการผู้จัดการ บริษัท บางกอกโพลีเอททีลิน จำกัด ผู้ช่วยกรรมการผู้จัดการใหญ่ กลุ่มธุรกิจปิโตรเคมีและการกลั่น ปตท. และกรรมการผู้จัดการ บริษัท พีทีที อาซาฮี เคมิคอล รองกรรมการผู้จัดการใหญ่ หน่วยธุรกิจปิโตรเคมีและการกลั่น ปตท. และ กรรมการผู้จัดการ บริษัท พีทีที โพลีเมอร์ มาร์เก็ตติ้ง และบริษัท พีทีที อาซาฮี เคมิคอล รองกรรมการผู้จัดการใหญ่ ปตท. และกรรมการผู้จัดการใหญ่ บริษัท ไออาร์พีซี จำกัด (มหาชน) ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้นและก๊าซธรรมชาติ และรักษาการกรรมการผู้จัดการใหญ่ บริษัท ไออาร์พีซี จำกัด (มหาชน) และดำรงตำแหน่งเป็นประธานเจ้าหน้าที่บริหารและกรรมการผู้จัดการใหญ่ บริษัท ปตท.จำกัด (มหาชน) และกรรมการ บริษัท ปตท. สำรวจและผลิตปิโตรเลียม จำกัด (มหาชน) จนเกษียณจากการทำงาน
ปัจจุบันดำรงตำแหน่งกรรมการอิสระ-กรรมการบริหาร ธนาคารไทยพาณิชย์ จำกัด (มหาชน) นายกสภาสถาบันวิทยสิริเมธี ประธานคณะกรรมการบริหารโรงเรียนกำเนิดวิทย์ ประธานกรรมการโรงเรียนมหิดลวิทยานุสรณ์ และกรรมการบริษัท การบินไทย จำกัด (มหาชน) ซึ่งไม่กี่วันถัดมา นายไพรินทร์ ได้ลาออกจากตำแหน่งกรรมการบริษัท เนื่องจากตนเองเพิ่งพ้นจากตำแหน่งรัฐมนตรีช่วยว่าการกระทรวงคมนาคม ในระยะเวลาไม่ถึง 2 ปี จึงถือว่ามีคุณสมบัติไม่เหมาะสมต่อการรักษาธรรมาภิบาลของบริษัท
แพลนเน็ท ชีน

แพลนเน็ท ชีน  เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องนิคคาโลเดียน และนิคตูนส์ ฉายตอนแรกเมื่อวันที่ #เปลี่ยนทาง ถึงวันที่ #เปลี่ยนทาง
โกลดี้กับหมี

โกลดี้กับหมี  เป็นการ์ตูนสำหรับเด็กก่อนวัยเรียนของประเทศสหรัฐอเมริกา ทางช่องดิสนีย์จูเนียร์ ฉายตั้งแต่วันที่ 12 กันยายน พ.ศ. 2558 จนถึงปัจจุบัน และเคยฉายในรายการดิสนีย์คลับ ทางช่อง 7 สี
เอากุสทาแห่งซัคเซิน-ไวมาร์-ไอเซอนัค

สมเด็จพระจักรพรรดินีวิลเฮ็ล์ม หรือ เอากุสทาแห่งซัคเซิน-ไวมาร์-ไอเซอนัค (พระนามเต็ม เอากุสทา มารี ลูอีเซอ คาทารีนา ; 30 กันยายน ค.ศ. 1811 – 7 มกราคม ค.ศ. 1890) เป็นสมเด็จพระราชินีแห่งปรัสเซียและจักรพรรดินีเยอรมันพระองค์แรกในฐานะพระมเหสีในจักรพรรดิวิลเฮ็ล์มที่ 1 แห่งเยอรมนี
ในปี 1826 ขณะที่ทรงมีพระชนม์เพียง 14 ชันษา พระนางได้พบกับเจ้าชายวิลเฮ็ล์มแห่งปรัสเซีย ว่าที่พระสวามีซึ่งแก่กว่าถึง 14 ปี เมื่อพบกันครั้งนั้น เจ้าชายวิลเฮล์มทรงดำริว่าเจ้าหญิงเอากุสทาเป็นสตรีที่ยอดเยี่ยม แต่ไม่น่าดึงดูดใจเท่าเจ้าหญิงมารีผู้เป็นพี่สาวของพระนาง ทั้งสองจำยอมต้องหมั้นกันทั้งที่เจ้า ชายวิลเฮ็ล์มทรงมีคนรักอยู่ก่อน (เจ้าหญิงเอลิซา รัดซีวีล แห่งโปแลนด์) ทั้งสองอภิเษกสมรสกันในปี ค.ศ. 1829 มีพระราชบุตรด้วยกัน 2 พระองค์
ศิวะ พระมหาเทพ

ศิวะ พระมหาเทพ  เป็นละครโทรทัศน์ที่ถ่ายทำเมื่อปี ค.ศ. 2014 กล่าวถึงพระประวัติของ พระศิวะ นำแสดงโดย โมหิต ไรนา รับบท พระศิวะ ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 20.00 น. - 21.00 น.
เนื้อเรื่อง.
ละครเรื่องนี้มีเค้าโครงเรื่องมาจาก ตำนานของพระศิวะมหาปูรณะ มหาเทพผู้เป็นใหญ่ในจักรวาล เป็นเจ้าผู้ทรงอำนาจ ผู้ซึ่งอยู่จุดสูงสุดแห่งตรีมูรติ มหาเทพผู้ทรงไว้ซึ่งพระมหากรุณา มหาเทพผู้ทรงประทานพรอันลึกลับสุดประมาณ มหาเทพผู้เป็นที่พึ่งพิงแห่งสรรพสัตว์ทั้งหลาย ถ่ายทอดเรื่องราวชีวิตเหนือธรรมชาติ การเดินทาง ความเชื่อ และความรักของพระศิวะมหาปูรณะและพระนางอุมาเทวี ที่จะนำไปสู่ปฐมบทความรักของโลกที่ต้องจารึก
อัลฟาเบย์

อัลฟาเบย์  เป็นเว็บไซต์ตลาดมืดออนไลน์ ทำงานด้วยระบบ hidden service of the Tor network อัลฟาเบย์ถูกปิดหลังตำรวจเข้าจับกุมเว็บไซต์ใน Operation Bayonet (and also the Hansa market) ทั้งในสหรัฐ, แคนาดา, และ ประเทศไทย ในวันที่ 13 กรกฎาคม 2017 เจ้าของและผู้ก่อตั้งเว็บไซต์คือ Alexandre Cazes เป็นพลเมืองแคนาดาที่เกิดในวันที่ 19 ตุลาคม 1991 ต่อมาเขาได้ฆ่าตัวตายที่ประเทศไทยหลังถูกจับเป็นเวลา 7 วัน
กองซุนก๋ง

กองซุนก๋ง มีชื่อในภาษาจีนกลางว่า กงซุนกง  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊กเป็นบุตรชายของกองซุนตู้เจ้าเมืองเลียวตั๋ง และเป็นน้องชายของกองซุนของซึ่งต่อมาสืบทอดตำแหน่งเจ้าเมืองเลียวตั๋งต่อจากกองซุนตู้
ประวัติ.
เมื่ออ้วนซงและอ้วนฮีรบแพ้โจโฉจนต้องหนีไปอาศัยกองซุนของที่เลียวตั๋ง กองซุนของทราบเรื่องที่อ้วนซงและอ้วนฮีมาขออาศัยจึงปรึกษากับขุนนางกับทหาร กองซุนก๋งได้พูดกับกองซุนของว่า "ครั้งอ้วนเสี้ยวเมื่อยังไม่ตายนั้น ข้าพเจ้าแจ้งกิตติศัพท์ว่า อ้วนเสี้ยวจะยกมาทำอันตรายเมืองเราเนืองๆ อยู่ บัดนี้อ้วนฮีอ้วนซงเสียเมืองหนีมา ซึ่งเราจะให้อยู่อาศัยนั้นไม่ได้ ด้วยน้ำใจอ้วนฮีอ้วนซงนั้นอุปมาเหมือนหนึ่งกา แม้จะให้อาศัยอยู่ในเมืองเรา นานไปจะคิดการกำเริบชิงเอาเมืองเราเหมือนชิงรังนกกระเหว่า ของให้ลวงอ้วนฮีอ้วนซงเข้ามาแล้วจับตัวฆ่าเสีย แล้วตัดเอาศีรษะไปให้แก่โจโฉ เมืองเราก็จะไม่มีอันตราย" กองซุนของตอบว่า ""พี่เกรงอยู่ว่าโจโฉนั้นมีกำลังกล้าหาญนัก เกลือกจะยกกองทัพล่วงตีถึงเมืองเรา ซึ่งเราจะให้ฆ่าอ้วนฮีอ้วนซงเสียนั้นไม่ควร ถ้าเลี้ยงไว้เป็นทหารก็จะได้ต่างมือเราไปรบพุ่งโจโฉดีกว่า" กองซุนก๋งจึงแนะนำกองซุนของว่า "ซึ่งท่านคิดนี้ก็ชอบอยู่ ขอให้แต่งทหารออกไปสืบดูให้รู้ว่า ถ้าโจโฉจะยกล่วงมาตีเมืองเราจึงเลี้ยงอ้วนฮีอ้วนซงไว้ แม้โจโฉไม่ยกมาแล้วก็ให้จับเอาอ้วนฮีอ้วนซงฆ่าเสีย ตัดเอาศีรษะส่งไปให้โจโฉ"" กองซุนของเห็นด้วยกับคำแนะนำของกองซุนก๋งจึงให้ทหารไปสืบข่าวโจโฉ ได้ความว่าโจโฉยังอยู่ที่เมืองเอ๊กจิ๋วไม่ได้คิดจะมาตีเมืองเลียวตั๋ง กองซุนของจึงลวงอ้วนซงและอ้วนฮีมาฆ่าแล้วตัดศีรษะส่งไปให้โจโฉ
เมื่อกองซุนของเสียชีวิต กองซุนก๋งจึงได้สืบทอดตำแหน่งเจ้าเมืองเลียวตั๋งต่อจากพี่ชาย พระเจ้าโจผีได้แต่งตั้งให้กองซุนก๋งเป็นขุนพลทหารม้า และมีบรรดาศักดิ์เป็นเซียงผิงโหว (พระยาเมืองเซียงเป๋ง) ต่อมาในปีที่ 2 ของศักราชไท่เหอ (ค.ศ. 228 รัชสมัยพระเจ้าโจยอย) กองซุนเอี๋ยน ลูกชายของกองซุนของ หลานชายของกองซุนก๋ง ได้ยึดอำนาจของกองซุนก๋งผู้เป็นอา แล้วขึ้นเป็นเจ้าเมืองเลียวตั๋งแทน
แบ็งฌาแม็ง แมนดี

แบ็งฌาแม็ง แมนดี (เกิดเมื่อวันที่ 17 กรกฎาคม ค.ศ. 1994) เป็นนักฟุตบอลชาวฝรั่งเศสเชื้อสายเซเนกัล ปัจจุบันเล่นให้แก่ลอรีย็องในฝรั่งเศส
ชีวิตส่วนตัว.
ศาสนา.
แมนดีนับถือศาสนาอิสลาม เขาทำพิธีฮัจญ์ที่มักกะฮ์แล้ว
 "ณ วันที่ 15 สิงหาคม ค.ศ. 2021"
 "ณ วันที่ 17 พฤศจิกายน ค.ศ. 2019"
ตีเยมูเอ บากายอโก

ตีเยมูเอ บากายอโก (เกิด 17 สิงหาคม ค.ศ. 1994) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางตัวรับให้แก่มิลาน โดยยืมจากเชลซี
 "ณ วันที่ 21 ธันวาคม 2019"
 "ณ วันที่ 28 มีนาคม 2017"
เกียรติประวัติ.
สโมสร.
มอนาโก
เชลซี
งักฮุย แม่ทัพพิทักษ์แผ่นดิน

งักฮุย แม่ทัพพิทักษ์แผ่นดิน  เป็นละครโทรทัศน์ที่กล่าวถึงประวัติของ งักฮุย แม่ทัพคนสำคัญคนหนึ่งใน ราชวงศ์ซ้อง หรือราชวงศ์ซ่ง นำแสดงโดย หวง เสี่ยวหมิง, เจิ้ง เพ่ยเพ่ย, หลิน ซินหรู ออกอากาศทาง ช่อง 3 แฟมิลี่ เป็นตอนแรกในวันที่ 24 กรกฎาคม พ.ศ. 2560 แทนละครโทรทัศน์เรื่อง สามก๊ก โดยมีละครโทรทัศน์ที่ออกอากาศต่อจากเรื่องนี้คือ วีรบุรุษตระกูลหยาง
เนื้อเรื่องย่อ.
ปลายราชวงศ์ซ่ง แคว้นเหลียวยกทัพบุกภาคกลาง อาณาประชาราษฎร์ได้รับความเดือดร้อน เกาจงฮ่องเต้ทรงไม่ปกครองชาติบ้านเมือง ถงกว้านแม่ทัพใหญ่ผูกพันธมิตรกับแคว้นกิมต่อต้านแคว้นเหลียว ถงกว้านไม่เพียงไม่สันทัดการศึก ทั้งยังเห็นแก่ประโยชน์ส่วนตัว ทำให้พ่ายแพ้สงครามครั้งแล้วครั้งเล่า กองทัพซ่งและกองทัพจินผูกพันธมิตร แต่กองทัพกิมก็พูดจาดูถูกดูแคลนกองทัพซ่งว่าไร้ความสามารถ สร้างความไม่พอใจให้งักฮุยเป็นอันมาก งักฮุยนำพาจางเสี้ยน, หนิวเกา, สีชิ่ง, หวังกุ้ย และผู้กล้าแปดร้อยคนออกทำศึก สำแดงความสามารถให้เป็นที่ประจักษ์แก่สายตาของกองทัพแคว้นกิม
โทอิง ซุเอะโกะ

โทอิง ซุเอะโกะ (1808 – 26 มีนาคม 1879) พระชายาและพระราชมารดาในจักรพรรดิญี่ปุ่นโดยเป็นพระชายาใน จักรพรรดิฟุชิมิ จักรพรรดิองค์ที่ 92 และเป็นพระราชมารดาใน จักรพรรดิฮะนะโซะโนะ จักรพรรดิองค์ที่ 95
อิสึสึจิ สึเนะโกะ

อิสึสึจิ สึเนะโกะ (五辻経子; ? – 6 พฤศจิกายน 1867) พระชายาและพระราชมารดาในจักรพรรดิญี่ปุ่นโดยเป็นพระชายาใน จักรพรรดิฟุชิมิ จักรพรรดิองค์ที่ 92 และเป็นพระราชมารดาใน จักรพรรดิโกะ-ฟุชิมิ จักรพรรดิองค์ที่ 93
ประธานาธิบดีนาอูรู

ประธานาธิบดีนาอูรู  เป็นตำแหน่งที่ได้รับเลือกตั้งจากสมาชิกรัฐสภานาอูรู โดยเป็นทั้งประมุขแห่งรัฐและหัวหน้ารัฐบาลของนาอูรู มีระยะเวลาการดำรงตำแหน่ง 3 ปี พรรคการเมืองมีบทบาทเพียงเล็กน้อยในการเมืองนาอูรู และช่วงเวลาแห่งความไม่แน่นอนในตำแหน่งประธานาธิบดีมักเกิดขึ้นบ่อยครั้ง การเปลี่ยนแปลงความเป็นพันธมิตรระหว่างกลุ่มบุคคลจำนวนน้อยสามารถนำไปสู่การเปลี่ยนแปลงในการจัดตั้งรัฐบาล รวมถึงตำแหน่งประธานาธิบดีด้วยเช่นกัน
รายชื่อ.
นาอูรูมีประธานาธิบดีทั้งสิ้น 33 ลำดับตั้งแต่วาระของแฮมเมอร์ เดโรบูร์ตในปี 1968 จนถึงวาระของDavid Adeangในปัจจุบัน โดยมีรายชื่อดังต่อไปนี้
เดชมารคัมภีร์นพเก้า

เดชมารคัมภีร์นพเก้า หรือชื่อเดิม มังกรหยก ตอน คัมภีร์มารนพเก้า  เป็นละครโทรทัศน์ที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ของกิมย้ง นำแสดงโดย เดวิด เจียง, เหลียง เพ่ยหลิง, จาง จื่อหลิน ออกอากาศทางช่อง 3 แฟมิลี่ เป็นตอนแรกในวันที่ 5 กรกฎาคม พ.ศ. 2560
เนื้อเรื่องย่อ.
ฝงเหิง เป็นองค์หญิงแห่งเมืองกิม เนื่องจากอาวุธในเมืองนี้มีส่วนพัวพันกับคัมภีร์ จึงต้องเข้ามามีส่วนพัวพันในการแย่งคัมภีร์กับเหล่าจอมยุทธด้วย ในภาวะคับขันนั้น เธอได้รับการช่วยชีวิตจากอึ้งเอี๊ยะซือ ทั้งสองต่างชื่นชมฝีมือซึ่งกันและกัน หลังจาการประลองยุทธที่หัวซานผ่านไปแล้ว ข่าวคราวของคัมภีร์ก็เงียบหายไป แต่ทว่า อึ้งเอี๊ยะซือ เนื่องจากได้รับพิษอย่างหนัก จากการช่วยชีวิตของฝงเหิง จนทำให้ฝงเหิงจำเป็นต้องไปหลอกขอคัมภีร์จากจิวแปะทง เพื่อมารักษา อึ้งเอี๊ยะซือ ทว่า อาวเอี้ยงฮง ได้ข่าวรีบตามมาแย่งคัมภีร์
เฉินสวนฟง ศิษย์เอกแห่งสำนักฝ่ามือเหล็ก เนื่องจากไม่พอใจการกระทำของ ฉิวเชียนเหยิ่น ที่ใช้วิธีสกปรกแย่งชิงคัมภีร์จึงตัดสินใจแยกทางออกมา เป็นเหตุให้ถูกตามล่า โชคดีที่อั้งเอี๊ยะซือช่วยชีวิตไว้
เหมยเซาฟง เป็นทาสผู้ซื่อสัตย์ของ เอ้าเอี้ยงฮง เดิมเป็นศัตรูคู่อาฆาตของอึ้งเอี๊ยะซือ แต่แล้วพรมหมลิขิตทำให้กลายเป็นศิษย์คนโปรดของอึ้งเอี๊ยะซือ เมื่อเอ้าเอี้ยงฮง แย่งชิงคัมภีร์ไม่สำเร็จจึงบังคับให้ เหมยเซาฟงขโมยคัมภีร์ สร้างความลำบากใจให้แก่นางอย่างมาก
หมายเหตุ.
ละครเรื่องนี้ ส่งให้ จางจื้อหลิน ผู้รับบท เฉินซวนฟง
มีส่วนได้รับการพิจารณาให้เขาได้รับบท ก๊วยเจ๋ง ใน มังกรหยก 1994
สกาวเดือน

สกาวเดือน เป็นนวนิยายไทยแนวย้อนยุคอิงประวัติศาสตร์ ผลงานของฉัตรชัย วิเศษสุวรรณภูมิ หรือพนมเทียน ศิลปินแห่งชาติสาขาวรรณศิลป์ อยู่ในชุดเดียวกับนวนิยายอีก 4 เรื่องคือ มัสยา, ละอองดาว, แววมยุรา และกัลปังหา โดยนวนิยายเรื่องนี้ถูกสร้างเป็นภาพยนตร์ 1 ครั้ง และละครโทรทัศน์หลายครั้ง 
การสร้างใหม่.
ภาพยนตร์.
สกาวเดือนถูกสร้างเป็นภาพยนตร์ในปี พ.ศ. 2505 นำแสดงโดย รัตนาภรณ์ อินทรกำแหง, สมบัติ เมทะนี, อมรา อัศวนนท์, วิไลวรรณ วัฒนพานิช
ละครโทรทัศน์.
สกาวเดือนถูกสร้างเป็นบะครโทรทัศน์ 4 ครั้ง ดังนี้
Club Friday To Be Continued ตอน รักลองใจ

Club Friday To Be Continued ตอน รักลองใจ เป็นภาคต่อจากเรื่อง Club Friday The Series 7 เหตุเกิดจากความรัก ตอน รักลองใจ บทโทรทัศน์โดย มาวิน อักษรา กำกับโดย ชูเกียรติ ศักดิ์วีระกุล ออกอากาศทุกคืนวันพุธ-พฤหัสบดี เวลา 20.20 น. ทางช่อง GMM 25 เริ่มตอนแรกวันพฤหัสบดีที่ 20 กรกฎาคม พ.ศ. 2560 - 31 สิงหาคม พ.ศ. 2560 นำแสดงโดย ยุทธนา เปื้องกลาง, มนชนก แสงฉายเพียงเพ็ญ, นารา เทพนุภา, ภัทรศยา ยงรัตนมงคล, เศรษฐพงศ์ เพียงพอ ต่อจากเรื่อง Home Stay หนีรัก ไปพักใจ และมีตอนพิเศษชื่อว่า จบตามใจ จะเป็นเนื้อหาตอนจบของซีรี่ส
เรื่องย่อ.
เรื่องราวของการแก้แค้นที่กำลังรอสะสาง เมื่อพลอย (โม-มนชนก) ได้ข่าวจากเพื่อนสนิทของเจ (ตูมตาม-ยุทธนา) ว่าเจกำลังจะแต่งงานกับพิณ (นารา เทพนุภา) ในอีก 1 อาทิตย์ข้างหน้า แม้พลอยกับเจจะเลิกรากันไปนานแล้วตั้งแต่สมัยเรียน แต่พลอยยังคงมีอาการโศกเศร้า เพราะยังลืมเจไม่ได้ และในใจลึก ๆ ยังแอบหวังว่าเจจะกลับมาขอคืนดีกับเธอ
การตอบรับ.
เรตติ้ง.
การตอบรับของละครเรื่องนี้ทั้งหมด 13 ตอน ตอนที่ได้ออกอากาศไป (เมื่อวันที่ 20 กรกฎาคม พ.ศ. 2560 – 31 สิงหาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.55
อึ่ง หสิตะเสน

อึ่ง หสิตะเสน เดิมคือ เจ้าจอมอึ่ง เป็นอดีตพระสนมในกรมพระราชวังบวรวิไชยชาญ เป็นนางละครในเจ้าคุณจอมมารดาเอม หม่อมครูอึ่งเป็นผู้วางรากฐาน และเป็นผู้ถ่ายทอดท่ารำละครตัวพระ ทั้งหมดของคณะละครวังสวนกุหลาบ ภายหลังจากกรมพระราชวังบวรวิไชยชาญทิวงคตแล้วได้กราบบังคมทูลลาออกจากพระราชวังบวรสถานมงคล
ประวัติ.
อึ่งเป็นธิดาของหม่อมหลวงชม อภัยกุล ต่อมาได้เข้ามาเป็นตัวละครในเจ้าคุณจอมมารดาเอม ซึ่งคณะละครนั้นได้ตกทอดไปถึงกรมพระราชวังบวรวิไชยชาญพระราชโอรสในเจ้าคุณจอมมารดาเอม ต่อมาได้ถวายตัวเป็นพระสนมในกรมพระราชวังบวรวิไชยชาญมีบรรดาศักดิ์เป็น เจ้าจอมอึ่ง
ต่อมาจากกรมพระราชวังบวรวิไชยชาญทิวงคตแล้วได้กราบบังคมทูลลาออกจากพระราชวังบวรสถานมงคล ไปสมรสกับเปล่ง หสิตะเสน มีบุตรธิดา 2 คนคือ
ภายหลังได้เข้ามาเป็นครูละครวังสวนกุหลาบ เป็นผู้วางรากฐาน และเป็นผู้ถ่ายทอดท่ารำละครตัวพระ ทั้งหมดของคณะละครวังสวนกุหลาบ อึ่งมีความเชี่ยวชาญในกระบวนลีลาท่ารำตัวพระทุกประเภท ได้เป็นครูให้กับละครคณะต่างๆ อาทิ ละครหลวงในพระบาทสมเด็จพระปกเกล้าเจ้าอยู่หัว อึ่งสิ้นชีวิตเมื่อใดไม่ปรากฏ แต่สันนิษฐานว่าสิ้นชีวิตหลังหม่อมครูนุ่ม
ผลงาน.
อึ่งมีศิษย์คนสำคัญอาทิ ท่านผู้หญิงแผ้ว สนิทวงศ์เสนี และเฉลย ศุขะวณิช ศิลปินแห่งชาติ สาขาศิลปะการแสดง พ.ศ. 2530 และครูลมุล ยมะคุปต์
ดิสนีย์แชนแนลเอเชียตะวันออกเฉียงใต้

ดิสนีย์แชนแนลเอเชียตะวันออกเฉียงใต้  เป็นช่องสถานีโทรทัศน์ ที่ออกฉายในประเทศไทย จีน เกาหลีใต้ ฮ่องกง เวียดนาม อินโดนีเซีย มาเลเซีย สิงคโปร์ ฟิลิปปินส์ บรูไน กัมพูชา และปาเลา โดยมีต้นแบบมาจากช่องดิสนีย์แชนแนล ของสหรัฐอเมริกา
ในประเทศไทย ช่องดิสนีย์แชนแนลเอเชีย ออกฉายทางทรูวิชั่นส์ ช่อง 163 และ 447 ในระบบภาพความคมชัดสูง (สำหรับสมาชิกในระบบเคเบิลใยแก้ว) และ 447 ในระบบภาพความคมชัดมาตรฐาน (สำหรับสมาชิกในระบบจานดาวเทียม) เฉพาะสมาชิกตั้งแต่ แฮปปี้ แฟมิลี่ แพ็กเกจ ขึ้นไป และสมาชิกที่ใช้แพ็กเกจตามสั่ง เอ็นจอย เอ็กซ์ตร้า คิดส์ เอชดี แพ็กเกจ (ปัจจุบันนี้ปิดให้บริการแล้ว มีผลตั้งแต่วันที่ 1 ตุลาคม พ.ศ. 2564 ช่อง 447 ถูกแทนที่ นิคจูเนียร์)
รายการที่ออกอากาศ.
รายการที่เคยนำมาฉาย.
<templatestyles src="Div col/styles.css"/>
ภาพยนตร์.
รายชื่อภาพยนตร์ที่ออกอากาศในทุก ๆ วัน เวลา 18:30 น. (เวลาประเทศไทย)
ภาพยนตร์การ์ตูน.
<templatestyles src="Div col/styles.css"/>
ภาพยนตร์.
<templatestyles src="Div col/styles.css"/>
ทูนามิเอเชียตะวันออกเฉียงใต้

ทูนามิเอเชียตะวันออกเฉียงใต้  เป็นช่องสถานีโทรทัศน์ ที่ออกฉายในเอเชียตะวันออกเฉียงใต้ โดยมีต้นแบบมาจากช่องทูนามิ ของสหรัฐอเมริกา และทำการยุติออกอากาศ ในวันที่ 31 มีนาคม พ.ศ. 2561
ทูนามิ ในประเทศไทย.
ทูนามิได้ออกอากาศในประเทศไทยเมื่อ พ.ศ. 2555 โดยเคเบิลท้องถิ่น ภายหลังถูกย้ายมายัง บริษัท ซีทีเอช จำกัด (มหาชน) และ บริษัท ทีโอทีไอพีทีวี จำกัด ต่อมาประเทศไทยนั้นได้มีการเปิดตัว ทูนามิ (ไทย) ในวันที่ 14 มกราคม 2558 ซึ่งจะทำให้สามารถดูช่องทูนามิผ่านทางเคเบิล/ดาวเทียมทั่วประเทศได้ฟรี (โดยแทนที่ช่อง 6ที่ยุติออกอากาศ) โดยสามารถดูผ่านจานดาวเทียมแบบฟรี ต่อมาเปลี่ยนชื่อเป็น ทีเอ็นที (TNT) เพิ่มรายการเรียลลิตี้และตลกขบขัน ปัจจุบันได้ทำการยุติออกอากาศในประเทศไทยแล้วเมื่อวันที่ 1 มกราคม พ.ศ. 2561 ปัจจุบันรายการและการ์ตูนต่างๆ ของช่องทูนามิประเทศไทยบางส่วนนำไปฉายในช่องบูมเมอแรงประเทศไทย
เจ้าจอมช้อย ในรัชกาลที่ 4

เจ้าจอมช้อย (สกุลเดิม: โรจนดิศ) เป็นพระสนมในพระบาทสมเด็จพระจอมเกล้าเจ้าอยู่หัว
เจ้าจอมช้อย เป็นธิดาของพระยาอัพภันตริกามาตย์ (ดิศ โรจนดิศ) และขรัวยายคล้าย เป็นน้องสาวของเจ้าจอมมารดาเที่ยง และเป็นพี่สาวของเจ้าจอมมารดาชุ่ม นอกจากนี้ยังเป็นเป็นพี่สาวต่างมารดาของเจ้าจอมมารดาทับทิม (ธิดาขรัวยายอิ่ม) และเจ้าจอมมารดาแส (ธิดาขรัวยายบาง) ต่อมาถวายตัวเป็นเจ้าจอมในพระบาทสมเด็จพระจอมเกล้าเจ้าอยู่หัว
ต่อมาได้เกิดเหตุขุนสุวรรณ (เขียน) ใช้ให้กุหลาบภรรยา เข้าไปพูดจาแทะโลมเจ้าจอมช้อย พระบาทสมเด็จพระจอมเกล้าเจ้าอยู่หัวโปรดฯ ให้ตระลาการชำระ แล้วให้นำขุนสุวรรณ (เขียน) และภรรยาไปประหารชีวิตเสียที่วัดดิสหงษาราม ส่วนเจ้าจอมช้อยนั้นให้ลงพระราชอาญาเฆี่ยนหกสิบทีแล้วจำไว้ ปรากฏใน "พระราชพงศาวกรุงรัตนโกสินทร์ รัชกาลที่ ๔" ว่า
"ครั้นมาถึงเดือน ๗ นั้น เกิดความเรื่องอ้ายเขียนขุนสุวรรณ บุตรพระยาราชภักดี ให้อีกุหลาบภรรยาเข้าไปพูดจาแทะโลมเจ้าจอมช้อย บุตรพระยาบำเรอภักดี มีผู้ทิ้งหนังสือข้างใน โปรดฯ ให้ตระลาการชำระได้ความว่ารักใคร่ให้เข้าของกันเนืองๆ แต่ไม่ถึงตัวกัน ลูกขุนวางบทจึงให้เอาอ้ายเขียนอีกุหลาบไปประหารชีวิตเสียที่วัดมักสัน ณวันจันทร์ เดือน ๗ แรม ๑๒ ค่ำ (วันที่ 27 มิถุนายน พ.ศ. 2402) แต่ตัวอีช้อยนั้นให้ลงพระราชอาญาหกสิบแล้วสับเสี่ยงแล้วจำไว้"
"แล้วโปรดเกล้าโปรดกระหม่อม ให้เนรเทศพระโยคาญาณภิรัต วัดราชสิทธาราม ๑ เจ้าอธิการวัดบางประทุน ๑ เป็นผู้ให้น้ำมนต์อ้ายเขียนอีกุหลาบเนรเทศไปอยู่เมืองสงขลา"
มิสยูนิเวิร์สไทยแลนด์ 2560

มิสยูนิเวิร์สไทยแลนด์ 2560 เป็นการประกวดครั้งที่ 6 ในชื่อมิสยูนิเวิร์สไทยแลนด์ เปิดรับสมัครเมื่อวันที่ 18 มิถุนายน 2560 ณ โรงแรมเรอเนสซองซ์ กรุงเทพ ราชประสงค์ กรุงเทพมหานคร และเก็บตัวทำกิจกรรมที่จังหวัดเชียงใหม่ ระหว่างวันที่ 19–26 กรกฎาคม พ.ศ. 2560 หลังจากนั้นได้กลับมาเก็บตัวฝึกซ้อมที่กรุงเทพมหานคร โดยรอบพรีลิมมินารีจัดการประกวดเมื่อวันที่ 27 กรกฎาคม พ.ศ. 2560 และรอบตัดสินจัดการประกวดเมื่อวันที่ 29 กรกฎาคม พ.ศ. 2560 ณ รอยัล พารากอน ฮอลล์ ศูนย์การค้าสยามพารากอน กรุงเทพมหานคร โดยในประกวดรอบตัดสิน สถานีวิทยุโทรทัศน์ไทยทีวีสีช่อง 3 ดำเนินการถ่ายทอดการประกวด ผู้ที่ชนะการประกวดจะได้เป็นตัวแทนประเทศไทยเข้าร่วมประกวดนางงามจักรวาล 2017 โดย ชลิตา ส่วนเสน่ห์ มิสยูนิเวิร์สไทยแลนด์ 2559 เป็นผู้สวมมงกุฏให้กับ มารีญา พูลเลิศลาภ ครองตำแหน่งในปีนี้
ผลการประกวด.
รางวัลพิเศษ.
พีเพิลส์ชอยซ์.
ตำแหน่งพีเพิลส์ชอยซ์เป็นตำแหน่งที่ตัดสินจากคะแนนยอดนิยมสูงสุดจากการโหวตจากผู้ชมทางบ้าน ผู้เข้าประกวดที่ได้รับคะแนนสูงสุดจะผ่านเข้าสู่รอบ 16 คนสุดท้ายทันที (โดยผลคะแนนจะเรียงตามลำดับ)
ผู้เข้าประกวด.
ผู้เข้าประกวด 40 คนสุดท้ายได้รับการยืนยันจากเว็บไซต์มิสยูนิเวิร์สไทยแลนด์
ยูโรเปียนเบสบอลแชมเปียนชิป

ยูโรเปียนเบสบอลแชมเปียนชิป  เป็นการแข่งขันเบสบอลระดับทีมชาติชุดใหญ่ของทวีปยุโรป อยู่ภายใต้การกำกับของสมาพันธ์เบสบอลยุโรป (ซีอีบี) การแข่งขันครั้งแรกจัดขึ้นในปี ค.ศ. 1954
ท่าอากาศยานพะโม

ท่าอากาศยานบะมอ  (IATA: BMO, ICAO: VYBM) เป็นท่าอากาศยานที่ให้บริการในเมืองบะมอ รัฐกะชีน ทางตอนเหนือของประเทศพม่า
ท่าอากาศยานบะมอสร้างในปี ค.ศ. 1942 ในฐานะฐานทัพอากาศของญี่ปุ่น แต่มักถูกโจมตีโดยกองทัพฝ่ายสัมพันธมิตร จนถูกยึดในเดือนพฤษภาคม ค.ศ. 1945 ได้รับการบูรณะในช่วงปี ค.ศ. 1891 และถูกใช้เป็นสนามบินเล็กของกองทัพอากาศที่สิบ และยังเคยเป็นสถานีสื่อสารและควบคุมกองทัพอากาศจนถึงเดือนกันยายน ค.ศ. 1945
ท่าอากาศยานอยู่สูง จากระดับน้ำทะเล ประกอบด้วย 1 รันเวย์ยางมะตอย ขนาดพื้นที่ 1,677 x 31 ตารางเมตร (5,502 × 102 ตารางฟุต)
ท่าอากาศยานทวาย

ท่าอากาศยานทวาย (IATA: TVY, ICAO: VYDW) เป็นท่าอากาศยานที่เมืองทวาย ภาคตะนาวศรี ทางตะวันออกเฉียงใต้ของประเทศพม่า อยู่ในระดับความสูง จากระดับน้ำทะเล ประกอบด้วย 1 รันเวย์คอนกรีต ขนาด 3661.5 x 30 เมตร
การล้างชาติพันธุ์

การล้างชาติพันธุ์  เป็นการบังคับกำจัดกลุ่มทางชาติพันธุ์ เชื้อชาติ และศาสนาอย่างเป็นระบบออกจากพื้นที่หนึ่ง ๆ โดยมีจุดประสงค์เพื่อให้พื้นที่นั้น ๆ เป็นเนื้อเดียวกันทางชาติพันธุ์ นอกจากการกำจัด การทำลายล้าง การเนรเทศ หรือการย้ายถิ่นประชากรโดยตรงแล้ว การล้างชาติพันธุ์ยังรวมถึงวิธีการทางอ้อมที่มุ่งเป้าไปที่การบังคับย้ายถิ่นด้วยการบีบบังคับกลุ่มเหยื่อให้หนีไปและการป้องกันไม่ให้กลับมาอีก เช่น ฆาตกรรม การข่มขืน การทำลายทรัพย์สิน การล้างชาติพันธุ์ถือเป็นอาชญากรรมต่อมนุษยชาติและอาจอยู่ภายใต้อนุสัญญาว่าด้วยการฆ่าล้างเผ่าพันธุ์ ถึงแม้ว่าศัพท์ "การล้างชาติพันธุ์" จะไม่มีคำจำกัดความทางกฎหมายภายใต้กฎหมายอาญาระหว่างประเทศก็ตาม
ตลอดช่วงประวัติศาสตร์ได้เกิดการล้างชาติพันธุ์ขึ้นหลายกรณี แต่ผู้ใช้ศัพท์ "การล้างชาติพันธุ์" เป็นกลุ่มแรก ๆ คือผู้ก่อการในสงครามยูโกสลาเวียในคริสต์ทศวรรษ 1990 เพื่อกลบเกลื่อนความร้ายแรงของสถานการณ์ นับแต่นั้นมา ศัพท์นี้ก็แพร่หลายในวงกว้างเนื่องจากวงการหนังสือพิมพ์และสื่อได้นำศัพท์นี้มาใช้ในความหมายที่เป็นทั่วไปมากขึ้น
สตรีสาร

สตรีสาร เป็นนิตยสารรายสัปดาห์สำหรับผู้หญิง และ ครอบครัว ที่เกิดขึ้นในปี พ.ศ. 2491 ปิดตัวในปี พ.ศ. 2539 ก่อตั้งโดย เรวดี เทียนประภาส <br> มีบรรณาธิการคือ นิลวรรณ ปิ่นทอง
ภายในเล่มประกอบด้วย เรื่องสั้น นวนิยาย และเนื้อหาเกี่ยวกับการเรือน อาหาร การฝีมือ แบบเสื้อ สุขภาพและความงาม ใช้สตรีเป็นภาพปก พิมพ์สีสวยงาม นิตยสารสตรีสารเฟื่องฟูสูงสุดในช่วงปี พ.ศ. 2500-2520 เคยมียอดจำหน่ายสูงถึง 20,000 ฉบับ คอลัมน์ในนิตยสาร จัดได้เป็น 3 วัย คือ มีคอลัมน์ยอดฮิตอย่างถ้อยแถลง โดย บก.นิลวรรณ และนิยายที่แจ้งเกิดนักเขียนดังชั้นครู เช่น กฤษณา อโศกสิน โบตั๋น และ ว.วินิจฉัยกุล เนื้อหาของนวนิยายจะเป็นแนวสะท้อนความเป็นจริงในด้านที่ไม่รันทดเกินไปจนหาทางออกไม่ได้ ไม่ไร้สาระจนหาแก่นสารไม่ได้ ไม่ชิงรักหักสวาทโดยขาดเหตุผล
จากปกฉบับปฐมฤกษ์รูปนางรจนา เพื่อประกาศว่าผู้หญิงควรมองความงามจากภายใน นิลวรรณ ปิ่นทอง ยังต่อยอดการทำนิตยสารเด็ก "ดรุณสาร" (ปิดตัวในปี 2504) 
นิตยสาร "สตรีสาร" ได้รับเลือกเป็นวารสารดีเด่นในโอกาส 700 ปี ลายสือไทย ในงานสัปดาห์หนังสือแห่งชาติ ประจำปี 2527 ได้รางวัลพระเกี้ยวทองคำ จากจุฬาลงกรณ์มหาวิทยาลัย ในฐานะนิตยสารส่งเสริมภาษาไทยดีเด่น เมื่อปี พ.ศ. 2530
ประวัติ.
นิตยสาร "สตรีสาร" เริ่มจัดพิมพ์และวางตลาด ครั้งแรกเป็นฉบับที่ 1 ปีที่ 1 ปี พ.ศ. 2491 โดยระยะแรกออกเป็นรายปักษ์ แล้วภายหลังเปลี่ยนเป็นรายสัปดาห์ตั้งแต่ปี พ.ศ. 2508 เป็นต้นมา ผู้ก่อตั้งเริ่มแรกคือคุณเรวดี เทียนประภาส (ผู้เป็นเจ้าของโรงเรียนเรวดี และเป็นมารดาของสุรางค์ เปรมปรีดิ์ อดีตผู้บริหารช่อง 7สี และมีนิลวรรณ ปิ่นทอง ถือเป็นผู้ร่วมก่อตั้งนิตยสารสตรีสารด้วยผู้หนึ่ง และเข้ามารับหน้าที่เป็นบรรณาธิการเป็นคนที่สองรวมทั้งรับหน้าที่บริหารพร้อมกันไปด้วยตั้งแต่ปี 2492
เนื้อหานิตยสาร มีครบทุกเพศ ทุกวัย ให้สาระครบครันทั้งหมวดภาษาและวรรณกรรม หมวดสารัตถคดี หมวดชีวิตครอบครัว หมวดงานอดิเรก หมวดสุขภาพและความงาม และภาคพิเศษสำหรับเด็กซึ่งเป็นนิทานและเรื่องสำหรับเด็ก และยังได้ออกนิตยสารสำหรับเด็กอีกฉบับหนึ่งคือ "ดรุณสาร "ในปี 2498 โดยทำควบคู่ไปกับสโมสรปรียา ซึ่งเป็นกลุ่มกิจกรรมสำหรับเด็ก แต่ "ดรุณสาร" ต้องปิดตัวไปในที่สุดในปี 2504 เพราะไม่มีแหล่งเงินสนับสนุนในการจัดทำ แต่ภายหลังปี 2514 ได้นำ "ดรุณสาร" กลับมา โดยอยู่ในรูปแบบภาคพิเศษสำหรับผู้เยาว์แทรกอยู่ในสตรีสาร นิตยสารสตรีสารเฟื่องฟูสูงสุดในช่วงปี 2500-2520 
หลังจากปีนี้จนถึงปี 2539 เริ่มมีนิตยสารสำหรับผู้หญิงเกิดขึ้นมาใหม่มากหลากหลายแนวและเข้าสู่ยุคบริโภคนิยมเต็มที่ ถึงแม้จะมีการปรับตัวมาโดยตลอด ผนวกกับยังมีปัญหาเรื่องต้นทุนการผลิตที่สูงขึ้นตลอดเวลา กอรปกับวัยและสุขภาพของคุณนิลวรรณที่ย่างเข้าสู่วัยชราเริ่มมีปัญหาสุขภาพ ท่านจึงตัดสินใจยุติการผลิตนิตยสาร "สตรีสาร" ฉบับสุดท้ายคือ ฉบับที่ 52 เดือนมีนาคมปี พ.ศ. 2539 ซึ่งครบ 48 ปีพอดี และตัวท่านก็อายุ 80 ปีแล้วเช่นกัน
อารีพงศ์ ภู่ชอุ่ม

ผู้ช่วยศาสตราจารย์ อารีพงศ์ ภู่ชอุ่ม เกิดเมื่อวันที่ 20 ก.ค.2500 เกิดที่กรุงโตเกียว ประเทศญี่ปุ่น เรียนการศึกษาระดับประถมศึกษาและมัธยมศึกษาที่ โรงเรียนสาธิตจุฬาลงกรณ์มหาวิทยาลัย โดยจบรุ่นที่10 ของ โรงเรียนสาธิตจุฬาลงกรณ์มหาวิทยาลัย และจบการศึกษาระดับปริญญาตรี ปริญญาโท และ ปริญญาเอก จากประเทศสหรัฐอเมริกา ภายหลังเรียนจบปริญญาเอก ได้ทำงานที่แรกที่เป็นอาจารย์สอนที่ University of Saskatchewan ประเทศแคนาดาจนได้รับตำแหน่ง ผู้ช่วยศาสตราจารย์ เขาเดินทางกลับมาประเทศไทยและเข้ารับราชการที่แรกตำแหน่ง นักวิชาการคลัง 4 กองธนาธิการ กรมบัญชีกลาง รับตำแหน่งสำคัญอาทิ รองผู้อำนวยการ สำนักงานคณะกรรมการนโยบายรัฐวิสาหกิจ ผู้อำนวยการสำนักงานคณะกรรมการนโยบายรัฐวิสาหกิจ กระทรวงการคลัง อธิบดีกรมสรรพสามิต กระทรวงการคลัง ปลัดกระทรวงการคลัง อาจารย์พิเศษวิทยาลัยป้องกันราชอาณาจักร สถาบันวิชาการป้องกันประเทศ สถาบันพระปกเกล้า
อารีพงศ์ ในระหว่างวิกฤตการณ์การเมืองไทย พ.ศ. 2556–2557 ดำรงตำแหน่งกรรมการในคณะกรรมการอำนวยการรักษาความมั่นคงภายในราชอาณาจักร ครั้งแรกระหว่างวนที่ 11 ตุลาคม ถึง 18 ตุลาคม พ.ศ. 2556 ครั้งที่สองระหว่างวันที่ 1 ธันวาคม พ.ศ. 2556 ถึง 31 ธันวาคม พ.ศ. 2556 ครั้งที่สามระหว่างวันที่ 1 มกราคม ถึง 30 เมษายน พ.ศ. 2557 ในฐานะที่เป็นเลขาธิการสำนักงานคณะกรรมการพัฒนาระบบราชการ
ภายหลังการรัฐประหารในประเทศไทย พ.ศ. 2557 ดร.อารีพงศ์ รับตำแหน่ง เลขาธิการสำนักงานคณะกรรมการพัฒนาระบบราชการ ปลัดกระทรวงท่องเที่ยวและกีฬา และ กรรมการอิสระ บริษัท ปตท. จำกัด (มหาชน) ปัจจุบันดำรงตำแหน่งปลัดกระทรวงพลังงาน ประธานคณะกรรมการ บริษัท การบินไทย จำกัด (มหาชน) ประธานกรรมการในคณะกรรมการการไฟฟ้าฝ่ายผลิตแห่งประเทศไทย และ ประธานกรรมการในคณะกรรมการสถาบันบริหารกองทุนพลังงาน กรรมการในคณะกรรมการกฤษฎีกา (ประเทศไทย) กรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งนายกรัฐมนตรีที่ 210/2559
อารีพงศ์ เกษียณอายุราชการ ในวันที่ 1 ตุลาคม พ.ศ. 2560 ดร.อารีพงศ์ เป็นข้าราชการไทยที่ดำรงตำแหน่งปลัดกระทรวงถึง 3 กระทรวง ตลอดชีวิตการทำงานรับราชการ เขาสมรสกับ นางอลิสา ภู่ชอุ่ม หัวหน้ากลุ่มงานกิจกรรมและการเผยแพร่ สถาบันพิพิธภัณฑ์การเรียนรู้แห่งชาติ แต่ไม่มีบุตรและบุตรี
ภายหลังเกษียณอายุราชการได้รับการแต่งตั้ง เป็น กรรมการผู้ทรงคุณวุฒิในคณะกรรมการนโยบายการให้เอกชนร่วมลงทุนในกิจการของรัฐ และประธานกรรมการในคณะกรรมการสำนักงานพัฒนารัฐบาลดิจิทัล (องค์การมหาชน)
ด้านรางวัลได้รับรางวัลศิษย์เกียรติยศ ประจำปีการศึกษา 2554 จากโรงเรียนสาธิตจุฬาลงกรณ์มหาวิทยาลัย
สกุลปลาทองทะเล

ปลาทองทะเล เป็นสกุลของปลาทะเลขนาดเล็กที่อยู่ในสกุล "Pseudanthias" ในวงศ์ย่อย Anthiinae ของวงศ์ปลากะรัง หรือปลาเก๋า (Serranidae) 
เป็นปลาขนาดเล็กมีสีสันและลวดลายสดใส พบได้ในแนวปะการังของมหาสมุทรอินเดีย และแถบอินโด-แปซิฟิก จึงเป็นที่นิยมของนักประดาน้ำและการเลี้ยงเป็นปลาสวยงาม หลายชนิดจัดเป็นสิ่งมีชีวิตเฉพาะถิ่น
ปลาทองทะเลหลังสีเหลือง

ปลาทองทะเลหลังสีเหลือง (ชื่อวิทยาศาสตร์: "Pseudanthias evansi") ปลาทะเลขนาดเล็กชนิดหนึ่ง ในวงศ์ปลากะรัง (Serranidae) 
เป็นปลาทองทะเลชนิดหนึ่ง มีลักษณะเด่น คือ ลำตัวสีน้ำเงินมีด้านหลังสีเหลือง มีพฤติกรรมชอบอยู่รวมกันเป็นฝูงใหญ่ในแนวปะการัง บางครั้งอาจพบรวมฝูงกับปลากล้วยฟ้าครีบเหลือง หรือปลาข้างเหลือง ("Caesio teres") วัยอ่อน ซึ่งมีลักษณะคล้ายคลึงกันจนยากจะแยกแยะ แต่ปลาทองทะลหลังสีเหลืองมีความตื่นตกใจต่อสัตว์นักล่ามากกว่า เมื่อตกใจจะหลุบหลบเข้าไปใต้กองหินหรือปะการัง เมื่ออันตรายผ่านพ้นไปแล้วค่อยโผล่ออกมารวมฝูงกันใหม่ ขณะที่ปลากล้วยฟ้าครีบเหลืองไม่มีพฤติกรรมเช่นนั้น
ตัวผู้มีตัวเมียในฮาเร็มจำนวนมาก บางครั้งอาจถึง 10 ตัว ในแต่ละอาณาเขต บางครั้งเมื่อมีตัวผู้จากอาณาเขตอื่นล่วงล้ำเข้ามาก็จะมีการทะเลาะวิวาทกัน
เป็นปลาที่กินแพลงก์ตอนที่ลอยตามกระแสน้ำเป็นอาหาร ด้วยการอ้าปากรอ พบกระจายพันธุ์อย่างกว้างขวางในมหาสมุทรอินเดีย ตั้งแต่ชายฝั่งทะเลของแอฟริกาตะวันออก, มัลดีฟส์, ทะเลแดง, ทะเลอันดามัน ไปจนถึงหมู่เกาะโคโคส และเกาะคริสต์มาสของออสเตรเลีย นิยมเลี้ยงเป็นปลาสวยงาม
เบสบอลทีมชาติรัสเซีย

เบสบอลทีมชาติรัสเซีย  เป็นทีมเบสบอลระดับทีมชาติของประเทศรัสเซีย เป็นตัวแทนของประเทศรัสเซียในการแข่งขันเบสบอลระดับนานาชาติเช่น ยูโรเปียนเบสบอลแชมเปียนชิป เป็นต้น และอยู่ภายใต้การดูแลของ
รายการที่เข้าร่วม.
เบสบอลเวิลด์คัพ
อินเตอร์คอนติเนนทอลคัพ
ยูโรเปียนเบสบอลแชมเปียนชิป